Volisa Simpsone
Volisa, Vindzoras hercogiene (angļu: Wallis, Duchess of Windsor; iepriekš Volisa Simpsone (Wallis Simpson) un Volisa Spensere (Wallis Spencer); dzimusi Besija Volisa Varfīlda (Bessie Wallis Warfield) 1896. gada 19. jūnijā, mirusi 1986. gada 24. aprīlī) bija amerikāņu augstāko aprindu pārstāve. Viņas trešais vīrs princis Edvards (iepriekš karalis Eduards VIII) atteicās no troņa, lai apprecētos ar Volisu Simpsoni.